Hoe vier ons plaaslike bekendes Kersfees 2017?
JY LEES NOU Hoe vier ons plaaslike bekendes Kersfees 2017?
Uitgawe 21Desember 2017
Die aktrise Mila Guy en haar ma, Belinda. Foto: Instagram.
Ons het by bekendes gaan inloer om te hoor hoe hulle Kersdag gaan vier.
Mila se groot Kersgeskenk
Sy is nou te sien in die rolprent Liewe Kersfeesvader, maar in die regte lewe kry Mila Guy self die grootste geskenk wat Kersvader vir haar kan bring: tyd saam met haar mense.
Haar ouers, Johan en Belinda, woon in Nieu-Seeland, maar vir die feestyd ­kuier hulle in Suid-Afrika.
#xmasdecorations #santa #PalmerstonNorth #Newzealand
A post shared by mila guy (@milaguy) on Dec 17, 2014 at 1:28am PST
Mila vier Kersfees saam met hulle, haar suster, Maro (22), ouma Thea en oupa Francois Stiglingh en nog ­familiede op Ballito aan die noordkus van KwaZulu-­Natal.
#wearereindeers #xmas #Newzealand
A post shared by mila guy (@milaguy) on Dec 19, 2014 at 12:40am PST
“Op Oukersaand bly ons wakker tot middernag en bid dan saam. Hierna maak ons geskenke oop en kuier tot in die vroeë oggendure.”
Kersoggend word lekker gekook. Op die spyskaart is boerekos: lamsboud, pampoenkoekies en rys met sous.
#xmas #santa #family #Newzealand
A post shared by mila guy (@milaguy) on Dec 19, 2014 at 12:36am PST
“Ons eet dan saam as ’n ­familie en daarna sal ons ’n bietjie gaan skuinslê. Die res van die dag gaan ons strand toe, swem en geniet dit net saam.”
Sy onthou hoe sy en Maro as kinders altyd vir Kersvader koekies en melk buite die deur gelos het. Hulle kon dan nie wag om die volgende oggend te sien of hy dit werklik ­geëet het nie.
Gelukkige Moedersdag ??‍?? Mamma is pragtig Lief vir mamma ? Xx #mymamma
A post shared by mila guy (@milaguy) on May 14, 2017 at 2:36am PDT
“My ouers het regtig altyd moeite gedoen om die dag vir ons spesiaal te maak.”
Anders se Kersdag op die verhoog
Die groep Anders, Wynand en Lindi Delport, sê Kersfees is vir hulle vol lofprysing en lekker eet. “Ons is elke Kersfees op die verhoog in die kerk. Die atmosfeer is so lekker en die kerk is altyd stampvol, maak nie saak waar ons sing nie,” vertel Lindi.
Hulle vier dan die res van die dag saam met vriende en familie – en daar word lekker geëet!
So oulike nuwe program op @viatv waar ons & ander kunstenaars elk 'n bruidspaartjie verras met hul gunsteling liedjie! Gaan kyk gerus #OnsTrouTunes #couple #marriage #singers #bride #groom #wedding #tv
A post shared by Lindi Delport (@lindi_delport) on Apr 21, 2017 at 6:32am PDT
“Ek sien die meeste uit na die skaapboud,” sê Wynand. Lindi maak elke jaar ’n grondboontjiebotter-en-roomystert wat saam met sjokolade en malvalekkersous voorgesit word.
Shooting our music video in the same chapel that we got married in 10 years ago! Such wonderful memories! @wynand_delport @anders_orkes #bruid @isiphiwoboutiquehotelvenuespa #musicvideo #chapel #marriage #husbandandwife #duo #music #love
A post shared by Lindi Delport (@lindi_delport) on Sep 12, 2017 at 1:43pm PDT
“Vanjaar vier ons dogtertjie, Karmin, haar derde Kersfees, en omdat sy dit nou ’n bietjie beter verstaan, gaan dit ekstraspesiaal wees,” sê Lindi. Vir hulle is die samesyn van Kersfees altyd ’n hoogtepunt.
“Vir ons is dit ook ’n tyd van dankie sê vir alles wat die Here deur die jaar vir ons gedoen het.”
My 1ste kersfees is verby! #haelgeweer #nikon #babaKarmin
A post shared by Wynand Delport (@wynand_delport) on Dec 27, 2015 at 9:58pm PST
Lindi onthou hoe sy saam met familielede Kerskonsert vir die volwassenes gehou het. “Dit was vir my amper net so lekker soos die geskenke. Ek hoop om die tradisie met ons kinders voort te sit.”
Franja se vierings vol kos, pret en samesyn
Wanneer sy aan Kersfees dink, dink sy aan gesinstye op Hentiesbaai aan die Namibiese weskus of op die Du Plessis’s se wildplaas by Thabazimbi, vertel die sangeres Franja du Plessis.
Nuwe musiekvideo is nou op Youtube! Die link is by my story! #meerasñmelodie #familie #bloedisdikkeraswater #liefdeisalles @juanita_du_plessis @ruanjosh
A post shared by Franja Du Plessis (@franjadp) on Dec 5, 2017 at 6:26am PST
“Dit is altyd kosbaar om tyd deur te bring saam met die mense vir wie ek lief is,” sê sy. Sy onthou hoe sy en haar sibbes kleintyd op Kersdag op Hentiesbaai ’n baan uitgelê en met ’n knortjor resies gejaag het.
Raai wat doen ons vandag?! #siblings #ekwillewe #lekker #music @ruanjosh
A post shared by Franja Du Plessis (@franjadp) on Jun 24, 2017 at 6:37am PDT
Vanjaar vier hulle Kersfees op hul wildplaas: sy, haar verloofde, Willie Engelbrecht, ma, die sangeres Juanita du Plessis, pa, Doepie, ouboet, die sanger Ruan Josh, en tweelingbroer, Mario. “Dis die dag van die jaar dat ons die lekkerste en die meeste eet. Ons speel speletjies en kuier saam. Dis spesiaal omdat ons die geboorte van Jesus vier en dit familietyd is.”
"My love for you is a journey, starting at forever, and ending at never..." ??? @w_engel7
A post shared by Franja Du Plessis (@franjadp) on Mar 26, 2017 at 12:47pm PDT
Caroline en Heinrich se Kersfees in Japan
Die The Voice SA deelnemer Caroline-Grace Brüssow en haar haar man, die Springbokrugbyspeler Heinrich Brüssow, gaan vir die laaste keer Kersfees in die vreemde deurbring. “Ek vier altyd wanneer ek kan Kersfees saam met my familie,” sê sy.
Friends makes home a little closer??
A post shared by Caroline-Grace (@carolinebrussow) on Dec 24, 2015 at 3:06am PST
“Maar omdat ek en Heinrich al die afgelope vier jaar oor Kersfees in Japan is, vier ons dit saam met ons vriende wat nou al soos familie is.” Heinrich speel daar vir die Docomo Red Hurricanes.
En hoewel hulle ver van die huis af gaan wees, gaan hulle dit steeds Suid-Afrikaans hou.
“Op Kersdag sal ons tradisioneel ’n groot maaltyd saam geniet en die geboorte van Jesus in ons hart vier.”
A post shared by Caroline-Grace (@carolinebrussow) on Dec 24, 2015 at 2:55am PST
Sy sê Kersfees herinner haar aan haar kindertyd by die see.
“Ek het al van kleintyd waarde geheg aan tyd saam met familie. Ons het altyd eers uit die Bybel gelees en dan Kersliedjies saam gesing.”
’n Baba wag in HemelBesem se Kerskous
Simon Witbooi, beter bekend as die rapper HemelBesem, en sy vrou, Claudia, ook bekend as die rapper Yoma, verwag net voor Kersfees hul eersteling. “Daai is nou ’n geskenk wat ek nie kan wag om te unwrap nie,” sê Simon laggend.
Tradisionele kos is op die spyskaart.
Hy vertel in sy grootwordjare het hulle dit nooit breed gehad nie en die klem was op kos. “Ons mense is groot op eet. Ons vat ’n middagslapie en ry dan na vriende en familie om verder te gaan eet. Vanjaar sal ons dieselfde doen,” sê hy.
Sy gunsteling-Kerskos? “Beestong en my ekstrasterk Don Pedro’s.” Simon sê die beste van Kersfees is die feestelikheid oral waar jy gaan.
“Miskien is dit die musiek in die winkelsentrums en strate wat herhalend dieselfde klanke lugtyd gee, maar ons het meer grace met mekaar.”
Die rappers HemelBesem en Yoma vier vanjaar Kersfees saam met hul eersteling.
Simon vertel die Kersfees wat hy nooit sal vergeet nie, is toe hy so 14 jaar oud was.
“Ek was alleen by ons huis en ek’t vriende genooi. Blikkieskos, harde musiek en grappies is soms al wat jy nodig het om goeie memories te maak.”
Bydraes: Carla Coetzee en Jacques Myburgh; Foto’s: Anders-orkes, Gallo Images/GettyImages, Instagram, Verskaf
Meer oor: bekendes| kersfees
Luister ons kortverhaal: Kersfees by grandma se huis
Kersfees kom! Maak hier jou eie aflaaibare kaartjies